Pressemelding:

**Kassa setter ned boliglånsrenten**

**Kassa har ligget blant de beste på rente siden august i fjor, og nå setter vi ned renten igjen. Rentenedsettelsen kommer på tross av at Norges Bank lot styringsrenten stå forrige uke.**

I Kassa får du de beste betingelsene hvis du har belåningsgrad innenfor 60 prosent.

– Med denne rentenedsettelsen ønsker vi å vise for kundene at vi i Kassa har en svært konkurransedyktige rente. Spesielt ønsker vi å være et godt alternativ for de som har vært gode til å betale ned på lånet sitt og dermed har en belåningsgrad under 60 prosent. Denne gruppen mangler gode tilbud i markedet og har ofte en høyere rente enn de trenger å ha, sier Robin Sande, leder for Kassa.

En annen stor fordel med Kassa er at du kan glemme flytting av brukskontoer, nye bankkort og krav om lønnsinngang:

– Vi tilbyr kun boliglån, så vi sier behold banken din til alt annet, så får du boliglån til konkurransedyktig rente hos oss. Med Kassa slipper du bankbytte. Enkelt og greit, sier Robin.

– Med vårt enkle søknadsløp og muligheten for kun å flytte boliglånet, vil jeg påstå at det aldri har vært enklere å flytte boliglånet. Nevnte jeg at vi også er gebyrfrie? Vi har ingen termingebyrer eller etableringsgebyrer, så det slipper du hos oss, fortsetter Robin.

Kassa er en del av Oslo Pensjonsforsikring (OPF), som har levert pensjon til ansatte i Oslo kommune siden 1902. Selskapet har i tillegg tilbudt boliglån i over 25 år, men først i 2023 ble tilbudet tilgjengelig for alle.

**Kassa har et åpent og forutsigbart prissystem, og setter nå ned renten på sine tre produkter med 0,08 prosentpoeng:**

* **Small**, innenfor 60 prosent belåningsgrad, nominell rente 5,22 %, effektiv rente 5,35 %, lån 2.500.000 kr over 25 år, kostnad 1.981.101 kr i renter, totalt 4.481.101 kr.
* **Medium,** belåningsgrad 60-75 prosent, nominell rente 5,42 %, effektiv rente 5,56 %, lån 2.500.000 kr over 25 år, kostnad 2.069.892 kr i renter, totalt 4.569.892 kr.
* **Large**, belåningsgrad 75-85 prosent, nominell rente 6,02 %, effektiv rente 6,19 %, lån 2.500.000 kr over 25 år, kostnad 2.341.462 kr i renter, totalt 4.841.462 kr.

Alle produkter forutsetter pant i bolig. Tinglysningsgebyr på 545 kr til Kartverket kommer i tillegg.

Sjekk hvilken rente du kan få på [kassa.no](https://kassa.no/)

**Kontakt:**

**Leder i Kassa, Robin Sande, tlf 95 99 47 09,** **robin.sande@opf.no**

**Leder for kommunikasjon i OPF, Håkon Nordahl, tlf 97 75 93 93,** **hakon.nordahl@opf.no**